cyanic-selkie/wikianc huggingface dataset:
Գասպար Մելքոնյան
Կենսագրություն
1908 թվականին ավարտել է Օդեսայի Նովոռոսիյսկյան համալսարանը։ 1910-1919 թվականին աշխատել է Թիֆլիսի Միխայլովյան հիվանդանոցում, եղել Կովկասյան բժշկական ընկերության անդամ։ 1920 թվականից՝ Երևանի քաղաքային հիվանդանոցի վիրաբուժական բաժանմունքի վարիչ, մասնակցել է Երևանի համալսարանի բժշկական ֆակուլտետի կազմակերպմանը, ուր դասավանդել Է 1930-1931 թվականին։ 1934 թվականին հիմնել է Հայաստանի բժշկական ընկերության վիրաբուժական բաժանմունքը և ղեկավարել մինչև 1938 թվականը, 1935 թվականից՝ բժշկական ինստիտուտի հոսպիտալային վիրաբուժության ամբիոնի վարիչ։ 1941-1945 թվականին եղել է Երևանի Էվակոհոսպիտալների վիրաբույժ և խորհրդատու։ Մելքոնյանի գիտական աշխատանքները հիմնականում վերաբերում են ոսկրապատվաստման, ծայրամասային նյարդերի, կրծքավանդակի և դրա օրգանների վնասվածքների ու բարդությունների բուժման հարցերին։ Առաջարկել է ուղիղ աղիքի, շարժուն երիկամի ամրացման (ֆիքսման) եղանակ, նկարագրել օրգանիզմից դուրս ոսկրի գոյացման ու աճման բացառիկ դեպք։
Պարգևներ
Պարգևատրվել է Աշխատանքային կարմիր դրոշի շքանշանով։
Հիշատակ
Մելքոնյանի անունով են կոչվում Երևանի 11 կլինիկական հիվանդանոցի վիրաբուժական բաժանմունքը, բժշկական ինստիտուտի հոսպիտալային վիրաբուժության կլինիկան։
Կատեգորիա:Հայ վիրաբույժներ Կատեգորիա:Օդեսայի համալսարանի շրջանավարտներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Աշխատանքային կարմիր դրոշի շքանշանի ասպետներ
Աստղագիտական ժամացույց
Աստղագիտական ժամացույցը չի առանձնանում ո'չ իր նշանակությամբ, ո'չ էլ սովորական ժամացույցներից կառուցվածքային տարբերությամբ։ Նրանցից պահանջվում է միայն չափազանց ճիշտ ընթացք, ինչին հասնելու համար աստղագիտական ժամացույցներում ավելացվում են սովորական ժամացույցների համար խիստ թանկ սարքավորումներ։
Գլխավոր սարքավորումներից մեկը ազդազերծում է ջերմային ազդեցությունը։ Սովորական ժամացույցը, գրպանի կամ պատի ժամացույցները ջերմաստիճանի անկումից շտապում են և ետ են մնում նրա բարձրացումից։ Ճոճանակով ժամացույցներում տեղադրվում է ազդազերծ ճոճանակ, զսպանակավոր ժամացույցներում կամ ժամանակաչափերում` խրոնոմետր (хронометр) :
Երբեմն աստղագիտական ժամացույց անվան տակ հասկանում են բարդ գործիքներ, որոնք, ցույց տալով օրվա ժամը, ցույց են տալիս նաև մոլորակների և Լուսնի ընթացքը, մակընթացությունն ու տեղատվությունը, շարժական տոները, երկնային տարբեր երևույթներ, մասնավորապես արևի և լուսնի խավարումները, նահանջ տարիները և այլն հատուկ մեխանիկական սարքավորումների միջոցով։
Այսպիսի ժամացույցների կառուցումը պահանջում է մեխանիկական մեծ արվեստ և ոչ քիչ աստղագիտական գիտելիքներ։ Այդ կարգի առավել նշանակալից ժամացույցներ ստեղծել է Ռիչարդ Ուոլինգֆորդցին 14-րդ դարում (Անգլիա) և Դասիպոդը 15-րդ դարում Ստրասբուրգի տաճարի համար։ Ռիչարդ Ուոլինգֆորդցու ժամացույցները չեն պահպանվել, բայց գոյություն ունի դրանց մանրամասն նկարագրությունը։ Վարպետ Շվիլգեն Ստրասբուրգում վերափոխում է Դասիպոդի ժամացույցը, և այդ նոր տեքով այն գտնվում է տաճարում։ Այդ կարգի ավելի պարզ ժամացույցներ գտնվում են Մայնցում։
Սակայն նմանատիպ բարդ սարքավորումների պրակտիկ օգուտը բավականին սահմանափակ է և չի ծախսածածկում դրանց ստեղծման վրա արված հսկայական աշխատանքը։ Աստղագետի համար ավելի հարմար է աշխատել երկնային երևույթները ներկայացնող էֆեմերիդներով՝ աստղագիտական օբյեկտների աղյուսակով։
Հայտնի աստղագիտական ժամացույց
Այժմ աշխարհում աստղագիտական ժամացույց ստեղծող վարպետների թիվը շատ քիչ է։
Արտաքին հղումներ
Կատեգորիա:Աստղագիտական ժամացույցներ Կատեգորիա:Հունական հայտնագործություններ Կատեգորիա:Չինական հայտնագործություններ
Մեկնություն
Մեկնություն, վերլուծական բացատրություն կամ մեկնաբանություն։ Սկզբնավորվել է Հին Հունաստանում, երբ փիլիսոփաները մեկնել են կրոնական առասպելները և դրանց մեջ տեսել խորին մտքեր։ Փիլոն Եբրայեցին և այլ հեղինակներ այլաբանորեն են բացատրել Հին կտակարանը, Սուրբ գրքի պարզ խոսքերը մեկնելիս որոնել ենթադրական գաղափարներ, կանխասություններ կամ գրքի բովանդակությունը համապատասխանեցրել ժամանակակից ըմբռնումներին ու հայացքներին։ Այսպիսով ստեղծվել է Մեկնությունը, և առաջացել մեկնողական գրականությունը։ Սահակ Պարթևն ու Եզնիկ Կողբացին թարգմանել են Սուրբ գրքի շատ Մեկնություններ։ Մեկնել են նաև գիտական գրքեր, գեղարվեստական ստեղծագործություններ (Դիոնիսիոս Թրակացի՝ «Քերականական արվեստ», Արիստոտել՝ «Կատեգորիաներ», Գրիգոր Նարեկացի՝ «Մատյան ողբերգության» և այլն)։
Հայ գիտնականները նույնպես գրել են Մեկնություններ (Եղիշե՝ «Արարածոց մեկնություն», Ստեփանոմ Սյունեցի՝ «Ավետարանի մեկնություն» և այլն)։ VII—VIII դարերից հետո հաճախ որևէ երկ մեկնելիս քաղվածաբար օգտագործել են եկեղեցու ավելի հեղինակավոր ներկայացուցիչների Մեկնությունները (Վարդան Արևելցի, Գևորգ Սկևռացի և այլն)։ Հայ գրականությունը հարուստ է թարգմանական և սեփական Մեկնություններով, որոնց մեջ մտնում են նաև լուծմունքների և հարց ու պատասխանի ձևով գրված բացատրությունները։
Կատեգորիա:Կրոնական տերմինաբանություն
Մեկնիչ
Մեկնիչ, աստվածաբանական, գիտական, գեղարվեստական գրականություն մեկնող, բացատրող, վերլուծող մատենագիր։ Միջնադարում ամենից շատ մեկնում էին Աստվածաշնչի առանձին գրքեր։ Հայ իրականության մեջ շատ տարածված էին Հովհաննես Ոսկեբերանի, Եփրեմ Ասորու մեկնությունները։ Որպես Դիոնիսիոս Թրակացու «Քերականական արվեստ»-ի Մեկնություններներ հայտնի են Դավիթ Քերականը, Մովսես Քերթողը, Գրիգոր Մագիստրոսը, տոմարի Մեկնիչներներ՝ Անանիա Շիրակացին, Հովհաննես Կոզեռնը, Հակոբ Ղրիմեցին, Աստվածաշնչի առանձին գրքերի Մեկնություններներ՝ Եղիշեն, Ստեփանոս Սյունեցին, Գրիգոր Նարեկացին, Ներսես Շնորհալին, Մխիթար Գոշը, Վարդան Արևելցին և ուրիշներ։
Կատեգորիա:Մասնագիտություններ
Genesis (խումբ)
«Genesis», բրիտանական ռոք խումբ, ստեղծված 1967 թվականին և սկզբնապես պատկանում էր պրոգրեսիվ ռոք ուղղությանը։ Խումբն արժանացել է Գրեմմի մրցանակի։ Ամբողջ աշխարհով մեկ վաճառել է ավելի քան 150 միլիոն տպաքանակ ալբոմ (որոնցից մոտ 22 միլիոնը ԱՄՆ-ում) և այդ ցուցանիշով մտնում է բոլոր ժամանակների «Top 30»: Առավել հայտնի մասնակիցները՝ Փիթեր Գեբրիել և Ֆիլ Քոլինզը, իրականացրել են հաջող մենակատարային կարիերա։
Խումբը պարբերաբար փոխել է կազմը. ամենալուրջ փոփոխությունը կայացել է 1975 թվականին, երբ խմբից հեռանում է Գեբրիելը և հիմնական վոկալիստ դառնում է թմբկահար Քոլլինզը։ Իր հերթին, Քոլլինզին 1997 թվականին, այսօրվա դրությամբ վերջին «Calling All Stations» ալբոմի ձայնագրությունից առաջ, փոխարինում է Ռեյ Ուիլսոնը՝ Stiltskin խմբի նախկին մասնակիցը։ Կապված այդ ալբոմի կոմերցիոն անհաջողության հե՝, խումբը հայտարարում է լուծարման մասին, սակայն 2006 թվականի հոկտեմբերին Քոլլինզը, Ռեզերֆորդը և Բենքսը նորից միավորվում են համերգային շրջագայության համար։
2010 թվականի մարտի 15-ին խումբը ընդգրկվում է Ռոքնռոլի փառքի սրահ։ Խմբի ապագան մնում է անորոշ՝ կապված Ֆիլ Քոլինզի երաժշտական կարիերայի ավարտի հետ և խմբի մյուս անդամների մենակատարային նախագծերի հետ։ Վերջերս Ֆիլ Քոլինզը հարցազրույց է տալիս The Guardian հրատարակչությանը, որում պատմում է, որ մտածում է վերադառնալ ստեղծագործական երաժշտական գործունեության, չնայած լսողության հետ կապված խնդիրներին ։
1967-1970 թվականներ
Խումբը կազմավորվել է 1960-ական թվականների վերջին, երբ նրա հիմնադիրներ Թոնի Բենքսը և Պիտեր Գեբրիելը սովորում էին Չարթերհաուս մասնավոր դպրոցում, Գոդալմինգ անգլիական քաղաքում։ Սկզբնական կազմը հավաքվել է երկու դպրոցական խմբերի՝ «The Garden Wall» և «The Anon», մասնակիցներից։ Նրա մեջ մտնում էին Պիտեր Գեբրիելը (վոկալ), Էնթոնի Ֆիլիպսը (կիթառ), Թոնի Բենքսը (ստեղնաշարային), Մայք Ռեզերֆորդը (բաս-կիթառահար, կիթառ) և Քրիս Սթյուարտը (հարվածային)։
Genesis-ը ձայնագրում է իր առաջին ալբոմը՝ «From Genesis to Revelation» 1969 թվականին, երբ նրանց հայտնաբերում է Ջոնաթան Քինգը, նույն Չարթերհաուս դպրոցի շրջանավարտ։ Քինգը հորինում էր երգեր և աշխատում էր ձայնագրման պրոդյուսեր, այդ ժամանակ նրա մոտ կար հաջող սինգլ՝ «Everyone’s Gone to the Moon»: Նա խմբին տալիս է Genesis (անգլերենից թարգմանաբար՝ ստեղծում, արարում, Կեցության Գիրք) անվանումը։ Նա հիշում է, որ «մտածեց, որ դա վատ անվանում չէ… այն ըանխորոշում էր նոր հնչողության և նոր զգացողության ստեղծում»։
Ալբոմը թողարկվում է «Decca Records»-ում։ Ձայնագրման գործընթացի ընթացքում Սթյուարտը հեռանում է և նրա տեղը վերցնում են Ջոն Սիլվերին։ Խումբը ձայնագրում է երգերի հավաքածու թեթև փոփ հնչողությամբ, ներշնչված «Bee Gees»-ի, Քինգի սիրելի խմբերից մեկի և «The Beatles»-ի կողմից։ Քինգը երգերը հավաքում է ալբոմի մեջ և հնչյունավորմանը ավելացնում է լարային բաժին։ «The Silent Sun» առաջին սինգլը թողարկվում է 1968 թվականի փետրվարին։ Ալբոմը թույլ էր վաճառվում, սակայն ըստ Քինգի խորհրդի, խումբը որոշում է չթողնել երաժշտական կարիերան։ Քինգը դեռևս տիրապետում է «From Genesis to Revelation» ալբոմի իրավունքներին և պարբերաբար վերաթողարկում է այն տարբեր անվանումներով, մասնավորապես՝ «In the Beginning», W«here the Sour Turns to Sweet», «Rock Roots: Genesis», «…And the Word Was» և ամենավերջին տարբերակը՝ «The Genesis of Genesis»:
Հաջորդ ալբոմի ձայնագրումից առաջ՝ «Trespass», Սիլվերին փոխարինում է Ջոն Մեյհյուն։ Իսկ մինչ այդ, «Smile» խմբի հետ համատեղ շրջագայության ժամանակ, Գեբրիելը թմբկահարի տեղը առաջարկում էր Ռոջեր Թեյլորին, ով հետագայում նվագում էր «Queen»-ում։ Խումբը պայմանագիր է ստորագրում «Charisma Records» լեյբլի հետ։ Երաժիշտները մշակում են թատերականացված ներկայացման մեջ մեկտեղ միավորված համերգային ծրագիր։
Առողջության հետ խնդիրները և բեմի նկատմամբ պարբերաբար վախը 1970 թվականին ստիպում են Ֆիլիպսին հեռանալ խմբից։ Նա շարունակում է կարիերան մենակատարային ալբոմների ձայնագրմամբ, որոնցից մեկի ժամանակ («The Geese and the Ghost») վոկալային պարտիաները կատարում է Ֆիլ Քոլինզը։ Ֆիլիպսի հեռանալը ազդում է Բենքսի և Ռեզերֆորդի վրա և նրանք սկսում են կասկածել, կարող է արդյոք խումբը շարունակել աշխատել։ Այնուամենայնիվ, խումբը չի կազմալուծվում, որպես հարվածային վերցնելով Ֆիլ Քոլինզին, իսկ որպես կիթառահար՝ Սթիվ Հակետին, նախկինում նվագած «Quiet World» խմբում։
1971-1975 թվականներ
Քոլլինզը և Հակետը միանում են ստուդիական աշխատանքներին 1971 թվականին, «Nursery Cryme» ալբոմի ձայնագրման ժամանակ, որը ներառում էր «The Musical Box» էպիկական պիեսը և որում Քոլլինզը առաջին անգամ հանդես է գալիս որպես վոկալիստ «For Absent Friends» կոմպոզիցիայում։ 1972 թվականի հոկտեմբերին թողարկվում է «Foxtrot» ալբոմը, որը պարունակում էր քսաներեք րոպեանոց «Supper’s Ready» պիեսը։ այնպիսի կոմպոզիցիաներ, ինչպիսին «Watcher of the Skies», ներշնչված Արթուր Կլարկի ստեղծագործություններով, ամրապնդում են նրանց հեղինակի և կատարողի համբավը։ Գեբրիելի կրակոտ և բեմական պահվածքը, որն ուղեկցվում էր բեմական հանդերձանքի բազմաքանակ փոփոխումով և երգերի սյուրեալիստական ներածություններով, խումբը դարձնում են հանրահայտ։ «Genesis Live»-ի համերգային ձայնագրությունը թողարկվում է 1973 թվականին, «Foxtrot» համերգային շրջագայությունից հետո։
1974 թվականին Genesis-ը ձայնագրում է «The Lamb Lies Down on Broadway» կրկնակի ալբոմը, որը կողարկվում է նոյեմբերի 18-ին։ Ի տարբերություն երկարատև պիեսներով նախորդ ալբոմների, այս մեկը պարունակում է բազմաթիվ համեմատաբար կարճ համարներ, միմյանց հետ կապված մի քանի միջանցիկ կրկներգերով։ Ալբոմը պատմում է Ռաելի (Rael) հոգևոր թափառումների պատմությունը, երիտասարդ պուերտո-ռիկացի, ով ապրում է Նյու Յորքում, նրա փորձերը ամրապնդելու իր ազատությունը և ինքնությունը։ Իր ճանապարհորդության ընթացքում Ռաելը հանդիպում է մի քանի զվարճալի կերպարների, մասնավորապես Սլիպերմենին և Լամիային, կախարդուհու հունական դիցաբանությունից։ Խումբը իրականացնում է համաշխարհային շրջագայություն՝ ի նշան աջակցման այդ ալբոմին, կատարելով այն ամբողջությամբ, Գեբրիելի բանավոր պատմությունների ավելացմամբ։ Իրենց համերգների ժամանակ Genesis-ը առաջինն օգտագործեցին լազերը և այլ լուսային էֆեկտներ, որոնցից մեծամասնությունը ստեղծվել էին հոլանդացի տեխնիկ Թեո Բոտսչույվերի կողմից։ Հետուկ տեղափոխման սարքավորումը, որն օգտագործվում էր լազերային ճառագայթի ուղղորդման համար, թույլ էր տալիս Գեբրիելին հանդիսատեստ վրա «թափել» տարբեր լուսային էֆեկտներ։
Այդպիսի հավակնոտ ալբոմի ստեղծումը, ինչպիսին է «The Lamb Lies Down on Broadway»-ը, լարում է խմբի մասնակիցների մեջև հարաբերությունները, մասնավորապես Բենքսի և Գեբրիելի միջև։ Գեբրիելը գրում էր երգերի տեքստերը, այն ժամանակ, երբ խմբի մյուս մասնակիցները հորինում էին երաժշտությունը, չհաշված «Counting Out Time» և «The Carpet Crawlers» կոմպոզիցիաները։ Ալբոմի համահեղինակ են դառնում Բենքսը և Ռեզերֆորդը։ Յուրահատուկ սինթեզատորային ձայները և կոտրվող ապակու ձայնը «The Waiting Room» կոմպոզիցիայում, որը ստանում է Enossifications անվանումը, ձայնագրվում են մթնոլորտային երգահան Բրայան Ինոյի կողմից։
1975 թվականի օգոստոսին, համերգային շրջագայությունից հետո, Գեբրիելը հայտարարում է այն մասին, որ հեռանում է խմբից, որվհետև օտարում է զգում խմբի մյուս մասնակիցներից և նրպա ամուսնությունը և առաջին երեխայի ծնունդը սաստկացնում են իր անձնական լարվածությունը։ Երկրպագուներին նամակում, վերնագրված «Out, Angel Out» (Թռավ, հրեշտակը թռավ), Գեբրիելը բացատրում է, որ «… մեքենան, որը մենք միասին կառուցեցինք, որպեսզի այն օգնի երգեր գրելու, սկսել է ղեկավարել մեզ, մեզ նստեցրել է հաջողության վանդակը, որին մենք ձգտում էինք։ այն փոխել է ամբողջ խմբի հարաբերությունները և ոգին։ Երաժշտությունը չի ցամաքել և ես մինչ այժմ հարգում եմ մյուս երաժիշտներին, սակայն մեր դերերը դարձել են ծանր»։ Քոլլինզը հետագայում նկատում է, որ մյուս երաժիշտները «…ապշած չէին Պիտերի հեռանալուց, որովհետև դրա մասին մենք գիտեինք շատ վաղուց»։ Խումբը որոշում է շարունակել առանց Գեբրիելի։
1977 թվականի Գեբրիելի առաջին մենակատարային ալբոմում («Peter Gabriel») կա հանրաճանաչ երգ՝ «Solsbury Hill», խմբից իր հեռանալու մասին այլաբանական պատմություն։
1976-1978 թվականներ
Խումբը սկսում է վոկալիստի լսումներ իրականացնել Գեբրիելի փոխարեն։ Քոլլինզը, ով ուներ բեկ-վոկալիստի փորձ, հրահանգավորում էր դիմորդներին։ Անսպասելի խումբը որոշում է քննարկել անձամբ Քոլլինզի թեկնածությունը առաջատար-վոկալիստի դերում 1975 թվականի «A Trick of the Tail» ալբոմի համար։ Ալբոմը լավ է ընդունվում քննադատների կողմից և վաճառքի քանակով գերազանցում է բոլոր նախորդ ալբոմները միասին վերցրած։ Նոր պրոդյուսեր Դևիդ Հենթշելը, ով ձայնային ինժեներ էր աշխատում «Nursery Cryme»-ի ձայնագրման ժամանակ, ալբոմը օժտում է ավելի մաքուր հնչողությամբ։ Քննադատները նկատում են, որ Քոլլինզը հնչում է «ավելի գեբրիելական, քան ինքը Գեբրիելը»։
Չնայած ալբոմի հաջողությանը, խումբը մտահոգված էր կենդանի հնչողությամբ, որին այժմ պակասում էր հանդերձանքի ճարպիկ փոփոխությունը և Գեբրիելի թատերական պահվածքը։ Քանի որ Քոլլինզը կարիք ուներ երկրորդ թմբկահարի օգնությանը, 1976 թվականի շրջագայությանը հրավիրում են Բիլ Բրուֆորդին «Yes»-ից և «King Crimson»-ից։ Առանց Գեբրիելի Genesis-ի առաջին համերգը կայանում է 1976 թվականի մարտի 26-ին կանադական Լոնդոն քաղաքում։ Այդ ելույթը ձայնագրվում և թողարկվում է «Genesis: In Concert» անվանումով։
Տարվա վերջին մոտ Genesis-ը ձայնագրում է «Wind & Wuthering»-ը, առաջինը երկու ալբոմից, ձայնագրված «Relight Studios» ստուդիայում, հոլանդական Հիլվարենբեկ քաղաքում։ Թողարկված 1976 թվականի դեկտեմբերին, այդ ալբոմն իր անունը ստանում է Էմիլի Բրոնտեի «Մոլեգին հողմերի դարավանդ» (Wuthering Heights) վեպից, որի վերջին տողերը՝ «how anyone could ever imagine unquiet slumbers for the sleepers in that quiet earth», անվանում են տալիս ալբոմի յոթերորդ և ութերորդ կոմպոզիցիաներին։ «Wind & Wuthering» ալբոմի մեջ մտնում են «Blood on the Rooftops» և «Afterglow» երգերը, ինչպես նաև բարդ, բազմամաս «One for the Vine» սյուիտան։ «B.C. Rock» անիմացիոն ֆիլմը պարունակում է հատվածներ «Afterglow»-ից։ Խումբը պայմանագիր է ստորագրում նոր մենեջեր Տոնի Սկոթի հետ, որը Genesis-ի բոլոր հետագա երգերը թողարկում էր իր «Hit & Run Music Publishing» ընկերության միջոցով։
1977 թվականի շրջագայությունում, ջազ-ֆյուժնում հմտացած Չեստեր Թոմփսոնը, «Weather Report» և Ֆրենկ Զապայի «The Mothers of Invention» խմբերի վետերանը, զբաղեցնում է թմբկահարի տեղը։ Քոլլինզի մոտեցումը Genesis-ի ելույթներին տարբերվում էր Գեբրիելի թատերականացված ներկայացումներից և նրա հին երգերի նոր մեկնաբանությունները հեշտ էին և նուրբ։ 1982 թվականի համերգին, երբ խումբը հանդես էր գալիս համահավախ կազմով, Գեբրիելը խոստովանում է, որ Քոլլինզը իրենից «լավ» է երգում, բայց ոչ երբեք «լիովին ինչպես» ինքը։
1978-1979 թվականներ
Կիթառահար Հեկետը սկսում է հիասթափվել խմբից «Wind & Wuthering»-ի թողարկման ժամանակ, նա իրեն կաշկանդված էր զգում։ Հեկետը հարցնում է խմբին, մտադրված չէ արդյոք խումբը իր երգացանկում ընդգրկելու իր երգերը, որոնք Քոլլինզը նկարագրում է որպես «խմբի շրջանակներում համր աշխատելու միջոց»։ Այն ժամանակ, երբ Հեկետին ընդգրկում են որպես «Unquiet Slumbers for the Sleepers…»-ի և «…In That Quiet Earth»-ի գործիքային կոմպոզիցիաների հեղինակ, նրա «Blood on the Rooftops» գործը երբեք չի կատարվում համերգներում, իսկ նրա «Please Don’t Touch»-ը փոխարինում են երեխ րոպեանոց «Wot Gorilla?» գործիքային պիեսով։ 1977 թվականին «Spot the Pigeon» մինի-ալբոմի թողարկումից հետո Հեկետը լքում է խումբը։
«Seconds Out» համերգային ալբոմը ձայնագրվում է 1977 թվականի շրջագայութան ժամանակ, դա Հեկետի մասնակցությամբ վերջին ձայնագրությունն էր։ Ռեզերֆորդը կիթառը ձեռքն է առնում ստուդիայում, իսկ համերգների ժամանակ կիթառը և բաս-կիթառը կիսում էր ժամանակավոր երաժիշտ Դերիլ Սթյուերմերի հետ։ Խումբը աշխատանքը շարունակում է որպես եռյակ, փաստ, որը նրանք նշում են իրենց «And Then There Were Three» («…Ավ այդ ժամանակ նրանք մնացին երեքով») նոր ալբոմի անվանման մեջ։ Ալբոմը դառնում է հաջորդ քայլը երկար էպիկական պիեսներից ուղղությամբ և խմբին բերում է նրա առաջին ամերիկական ռադիո-հիթը՝ «Follow You, Follow Me», որի հանրաճանաչությունը բերում է նրան, որ «…And Then There Were Three…» ալբոմը դառնում է նրանց առաջին պլատինեն ԱՄՆ-ում։
1980-1986 թվականներ
1979 թվականին Genesis-ը համարյա կոցնում էր Քոլլինզին, երբ նա տեղոփոխվում է Վանկուվեր (Կանադա), ցանկանալով փրկել իր առաջին ամուսնությունը։ Այնուամենայնիվ, ամուսնալուծությունից հետո Քոլլինզը վերադառնում է Մեծ Բրիտանիա և ձեռնամուխ լինում «Duke» ալբոմն ձայնագրմանը։ Ձայնագրված Ստոկհոլմյան «Polar Studio» ստուդիայում (հայտնի որպես ABBA-ի ստուդիա), «Duke»-ը դառնում է Genesis-ի առաջին ալբոմը, որում Բենքսը և Ռեզերֆորդը Քոլլինզի հետ հավասարապես բաժանում են հեղինակայնությունը։ Դա իսկական անցում էր 1970-ականների պրոգրեսիվ ռոքի հնչողությունից դեպի 1980-ականների փոփ-ժամանակաշրջան։ Դրամ-մեքենայի օգտագործումը դառնում է անփոխարինելի Genesis-ի ալբոմների և Քոլլինզի մենակատարային հետագա ալբոմների հնչողության համար։ Genesis-ի առաջին երգը դրամ-մեքենայի հետ հանդիսանում է «Duchess»-ը «Duke» ալբոմից։ Ավելի կոմերցիոն «Duke»-ը լավ է ընդունվում լրատվության կողմից և դառնում է խմբի առաջին ալբոմը, որն առաջին տեղն է զբաղեցնում Մեծ Բրիտանիայում։ Ընդ որում, «Misunderstanding» և «Turn It On Again» կոմպոզիցիաները դառնում են համերգային ծրագրերի առաջատարները։
«Duke» ալբոմին հետևում է մինիմալիստական «Abacab»-ը, որը ներառում է «Earth, Wind & Fire» փողային սեկցիայի հետ համատեղ արտադրանք «No Reply at All» կոմպոզիցիան։ Փորֆերի մեծ մասը անց է կացվում «The Farm» ստուդիայում, Սուրրեյ կոմսությունում նոր կառուցված սեբական ստուդիայում, որիեղ ձայնագրվում են խմբի բոլոր հետագա ալբոմները։ Ալբոմում օգտագործվում է թմբուկների հզոր ձայնը, հիմնված էֆեկտի վրա, որը կոչվում է ռևերբատոր (gated reverb)։ Նրա գործունեության սկզբունքը հանդիսանում է հարվածային սարքավորումների օգտագործումը, որը արհեստականորեն հզորացվում է աղմկային գեյթի միջոցով, որը կտրուկ զատվում է, երբ ձայնը հասնում է որոշակի աստիճանի։ Արդյունքում ստացվում է հզոր «կենդանի» հնչող, չնայած և վերահսկվող, թմբուկների ձայնի ողողում։ Այդ բնորոշ հնչողությունը հորինվել էր Գեբրիելի, Քոլլինզի և նրանց համապրոդյուսեր և ձայնային ինժեներ Հյու Պեդեմի կողմից, գրբ Քոլլինզը մասնակցում էր «Intruder» կոմպմզիցիայի համար ֆոնային մասի ձայնագրմանը, 1980 թվականի Գեբրիելի մենակատարյին ալբոմի առաջին տրեկի ժամանակ։ Այդ տեխնիկան Պեդեմի պրոդյուսավորման հետ համակցված, հայտնվում է նաև Քոլլինզի դեբյուտային «Face Value» ալբոմում։ Թմբուկների գեյտացված հնչողությունը դառնում է Genesis-ի և Քոլլինզի հետագա ալբոմների այցեքարտը։ 1982 թվականին խումբը թողարկում է «Three Sides Live» կրկնակի համերգային ալբոմը։ Ամերիկյան տարբերակը պարունակում է համերգային նյութի երեք կողմ (որտեղից էր վերցվել է անվանումը) և ստուդիական նյութի մեկ կողմ։ Ստուդիական նյութը պարունակում է «Paperlate»երգը, ևս մեկ կոմպոզիցիա, որտաղ օգտագործվում է «Earth, Wind and Fire» փողային սեկցիան։ Մեծ Բրիտանիայում «Paperlate» կողմի բոլոր երեք երգերը նախկինում թողարկվել էին «3 X 3» մինի-ալբոմով։ 1982 թվականը ավարտվում է համերգով, որում խումբը ելույթ է ունենում Գեբրիելի և Հեկետի հետ և որը տեղի է ունենում «Milton Keynes Bowl»-ի բեմում, «Six of the Best» («Վեցը լավագույնից») անվանումով։ Համերգը հապշտապ կազմակերպվում է Գեբրիելի «WOMAD» նախագծի համար դրամ հավաքելու նպատակով, ով այդ ժամանակ տառապում էր նյութական դժվարություններից։
1983 թվականի ալբոմը, անվանված ուղղակի «Genesis», դառնում է խմբի երրորդ ալբոմը, որկ առաջին տեղն է գրադում բրիտանական հիթ-շքերթներում։ Ալգոմը պարունակում է «Mama» և «That’s All» ռադիո-հիթերը, ինչպես նաև խմբի երկար պիեսներին նախկին հրապուրման ցուցադրումը՝ «Home by the Sea»: «Just a Job to Do» կոմպոզիցիան հետագայում օգտագործվում է որպես երաժշտական թեմա «The Insiders» քրեական դրամայում, թողարկված «ABC» հեռուստաընկերության կողմից 1985 թվականին։
1986-1992 թվականներ
1986 թվականին, Քոլլինզի որպես մենակատարյին կատարող հանրաճանաչության գագաթնակետին, խումբը թողարկում է «Invisible Touch» ալբոմը, որը հանդիսանում է նրա ամենավաճառվող ալբոմը (ավելի քան 15 միլիոն կրկօրինակ ամբողջ աշխարհում, որոնցից ավելի քան 6 միլիոնը ԱՄՆ-ումи)։ Ալբոմը բերում է հինգ գերհիթ՝ «Throwing It All Away», «In Too Deep», «Tonight, Tonight, Tonight», «Land of Confusion» և «Invisible Touch»: Տիտղասաթերթային կոմպոզիցիան տասնում է ամերիկյան հիթ-շքերթների առաջին հորիզոնականը, մինչ այսօր Genesis-ի միակ երգը, չնայաղ որ Մեծ Բրիտանիայում այն չի բարձրանում 15-րդ հորիզոնականից։ 1987 թվականին, չնայած չի կարողանում հասնել «Electric Light Orchestra»-ի ռեկորդին, որին հաջողվում է 1978 թվականին վաճառել բոլոր տոմսերը Ուեմբլի մարզադաշտում կայացած ութ հերթականությամբ ընթացող համերգներին, սակայն կարողանում է վաճառել չորսին։ Genesis-ը առաջին խումբն է, որն օգտագործում է Vari-Lite տեխնոլոգիան և «Prism» ձայնային սարքավորումը, որոնք այժմ դարձել են ստանդարտ սարքավորում խոշոր բեմերում ռոք համերգների ժամանակ։
Ավելի վաղ, նույն թվականին, Քոլլինզը ականատես է լինում իր ծաղերգությանը «Spitting Image»-ում, բրիտանական երգիծական հառուստաշոույում, որտաղ օգտագործվում են տիկնիկներ, որոնք ներկայացնում են քաղաքական գործիչներին և հանրահայտ մարդկանց։ Նա տպավորված էր այն տեսարանով և շոուի կազմակերպիչ Պիտեր Ֆլակին և Ռոջեր Լոուին վարձում է «Land of Confusion» երգի հիման վրա տեսահոլովակ նկարահանելու աշխատանքներին։ Տեսահոլովակը իրենից ներկայացնում է սառը պատերազմի ծաղրական մեկնաբանություն, որտեղ խաղարկվում է կոալիցիայի առաջնորդների «մատի երջանկությունը ձգանի վրա», ովլեր պահում են մատը ատոմային կոճակի վրա։ Բացի Բենքսի, Քոլլինզի և Ռեզերֆորդի տիկնիկներից, տեսահոլովակում ներկա է Ռոնալդ Ռեյգանի տիկնիկը՝ հագած որպես սուպերհերոս։ Տեսահոլովակը անվանակարգվում է «MTV» մրցանակին, սակայն պարտվում է Պիտեր Գեբրիելի «Sledgehammer» տեսահոլովակին։
«Tonight, Tonight, Tonight» երգը օգտագործվում է «Michelob»-ի գովազդում, ինչպես նաև Քոլլինզի «In the Air Tonight» երգը, իսկ «In Too Deep» երգը ընդգրկվում է «Mona Lisa» ֆիլմի մեջ։ «The Brazilian» գործիքային պիեսը հնչում է «When the Wind Blows» մուլտֆիլմում, Ռոջեր Ուոթերսի երաժշտության հետ միասին։ 1988 թվականի «Prince’s Trust» համերգում, «Ալբերտ հոլլ»-ում, Քոլլինզը և Գեբրիելը հանդես են գալիս միասին 1982 թվականինց ի վեր առաջին անգամ։ Տոլլինզը նվագում էր հարվածային գործիքների վրա, մինչ Գեբրիելը կատարում էր իր «Sledgehammer» երգը։ Դա վերջին անգամ էր, որ Genesis-ի երկու հիմնադիրներ հրապակայնորեն ելույթ էին ունենում միասին։
Հնգամյա ընդմիջումից հետո Genesis-ը կրկին հավաքվում է 1991 թվականին և թողարկում է «We Can't Dance» ալբոմը, որը դառնում է Քոլլինզի վերջին ստուդիական աշխատանքը խմբում։ Ալբոմը պարունակում է «Jesus He Knows Me», «I Can’t Dance», «No Son of Mine», «Hold on My Heart», «Tell Me Why» և «Never a Time» հիթերը, ինչպես նաև «Driving the Last Spike» և «Fading Lights» երկար պիեսները։ Ալբոմը պրոդյուսավորվում է Նիկ Դևիսի կողմից։ Այն պարունակում է նաև «Since I Lost You» երգը, գրված Քոլլինզի կողմից ի հաշատակ Էրիկ Կլեպտոնի որդու՝ Քոննորի։
Քոլլինզը լքում է խումբը 1996 թվականին, այնտեղ անցկացնելով 25 տարի։ Հետագայում նա խոստովանում է, որ «զգում էր, որ եկել է ժամանակը փոխելու ուղղությունը իմ երաժշտական կյանքում։ Այժմ ինձ համար այն կլինի երաժշտությունը ֆիլմերի համար, որոշ ջազային նախագծեր և, իհարկե, իմ մենակատարային կարիերան։ Ես ցանկանում եմ Genesis-ի տղաներին ամենայն բարիք իրենց հետագայում։ Մենք մնում ենք լավագույն ընկերներ»։
1997-2000 թվականներ
Ռեզերֆորդը և Բենքսը որոշում են շարունակել աշխատել որպես Genesis: Ընդ որում, նրանք կարիք էին զգում մեկից ավելի երաժշտի մեջ, քանի որ խումբը լքում է ոչ միայն Քոլլինզը, այլ նաև համերգային երաժիշտներ Դերիլ Սթյուերմերը և Չեսթեր Թոմփսոնը։ Սթյուերմերը մնում էր կապի մեջ, սակայն այդ պահին շրջագայում էր Քոլլինզի հետ միասին։ Թոփսոնը հետաքրքրվում է թափում թմբկահարի տեղով, սակայն երբ նրան մերժում են խմբի անդամի կարգավիճակում, նա ավարտում է խմբի հետ 19-ամյա համագործակցությունը։ Արդյունքում թմբուկների հետևում տեղը կիսում են Նիր Զիդկյախուն՝ իսրայելացի սեսիոն թմբկահար, ով նվագել է «Hidden Persuaders»-ի հետ և Նիկ Դ’Վիրջիլիոն, «Spock's Beard» պրոգրեսիվ ռոք խմբից։ Նրանց նվագելու ոճի տարբերությունը նկատելի է՝ Դ’Վիրջիլիոն նվագում էր փափուկ, ավելինրբագեղ ռիթմեր ի տարբերություն Զիդկյախուի պերճաշուք տեխնիկայի։
1999 թվականին, 1971-1975 թվականների խմբի կազմը (Բենքս, Քոլլինզ, Գեբրիել, Հեկետ և Ռեզերֆորդ) ձայնագրում է «The Carpet Crawlers» կոմպոզիցիայի նոր տարբերակը՝ «Turn It On Again: The Hits» հավաքածուի համար։ 2000 թվականին Քոլլինզը, Բենքսը և Ռեզերֆորդը հանդես են գալիս «I Can’t Dance»-ի ակուստիկ տարբերակով «Music Managers Forum» ֆորումում՝ ի պատիվ իրենց մենեջեր Թոնի Սմիթի։ Մասնակիցների մեծամասնությունը ներգրավվում են երկու արխիվային բոքս-սեթերի աշխատանքներին։
2006 թվական - արդի ժամանակներ
Խումբը և նրա պրոդյուսեր Նիկ Դևիսը վերահրատարակում են իրենց ողջ ցանկը երեք հատորներում՝ 2007 թվականի ընթացքում։ Յուրաքանչյուր հատոր պարունակում է խմբի ալբոմների մեկ երրորդը (սկսած «Trespass»-ից և ավարտած «Calling All Stations»-ով), բոքս-սեթի տեսքով։ Յուրաքանչյուր բոքս-սեթ կազմված է բազմաալիք հիբրիդային սկավառակներից՝ «Super Audio CD»-ներով, ինչպես նաև DVD-Video՝ DTS 96/24 և Dolby Digital 5.1 հնչողությամբ։ DVD-սկավառակները պարունակում են տարբեր լրացուցիչ նյութեր, այնպիսին, ինչպիսին են պրոմո-հոլովակները, համերգային ելույթներ և նոր հարցազրույցներ, որոնցում խումբը քննարկում է շրջանը, երբ ստեղծվում էր յուրաքանչյուր ալբոմը։
2007 թվականի մայիսի 12-ին խումբը պատվավոր հյուր է հանդիսանում «VH1 Rock Honors» ամենամյա երկրորդ մրցանակաբաշխությունում, Օզզի Օսբորնի, «Heart»-ի և «ZZ Top»-ի հետ։ Նրանք կատարում են «Turn It On Again», «No Son of Mine» և «Los Endos» երգերը։ Հունիսի 11-ին, Հելսինկիում, մեկնարկում է նրանց համերգային շրջագայությունը։ Նրանք պատրաստվում են տալ ավելի քան 50 համերգներ բազմաթիվ երկրներում, ներառյալ Դանիան, Բելգիան, Գերմանիան, Ֆրանսիան, Իտալիան, Մեծ Բրիտանիան, ԱՄՆ-ը և Կանադան։ Գերմանիայում շոուն հառարձակվում էր Մեծ Բրիտանիայի և Եվրոպայի մի քանի կինոթատրոններում ցուցադրման համար։ 2007 թվականի հուլիսի 7-ին Genesis-ը մասնակցություն է ունենում «Live Earth» համերգին Լոնդոնի Ուեմբլի մարզադաշտում, նվիրված գլոբալ տաքացման պայքարին։ Նրանց հետ միասին ելույթ են ունենում Մադոննան, «Duran Duran»-ը և «Red Hot Chili Peppers»-ը։
Համերգային շրջագայության արդյունքներով, 2008 թվականի մայիսի 27-ին, թողարկվում է կրկնակի DVD՝ «When in Rome 2007», 2007 թվականի հուլիսի 14-ին Հռոմում Genesis-ի համերգի տեսագրությամբ։ Հատուկ թողարկման մեջ ներառվում է նաև երրորդ, բունուսային «Come Rain or Shine» սկավառակը, որը ինֆորմացիա էր պարունակում շրջագայության նախապատրաստության մասին, սկսած 2006 թվականի հոկտեմբերին առաջին քննարկումներից, որից հետո ընդգրկվում է առաջին շոուից յոթ ամիս առաջվանից մինչև ութ օրը մինչ այն։
2012 թվականին Genesis-ը արժանանում է մրցանակի «Պրոգրեսիվ ռոքում նվաճումների համար», «Progressive Music Awards» մրցանակաբաշխությունում  ։
Ոգեշնչման աղբյուրներ և հատևորդներ
Genesis-ի մասնակիցները ոգեշնչվածությունը վերցնում էին երաժշտության լայն սպեկտրից՝ դասականից մինչև ռոք-մեյնսթրիմ և ջազ։ Բենքսին ոգեշնչում էր Ալան Փրայսը «The Animals»-ից, ում նա հիշատակում էր որպես «առաջին մարդը, ով ցուցադրեց ինձ երգեհոնը ռոք-համատեքստում»։ Ուրիշ հիշատակվող երգեհոնահարները, դրանք Մեթյու Ֆիշերն է «Procol Harum»-ից և Կիտ Էմերսոնը «The Nice»-ից, իսկ ավելի ուշ «Emerson»-ից և «Lake and Palmer»-ից։ Դասական երգահանները, ովքեր ազդեցություն են թողել, դրանք Ռախմանինովն է, Ռավելը, Մալերը և Շոստակովիչը։ Նրա ժամանակակիցներից շատերը և ոչ վաղ նախորդողները, նիրառյալ «The Beatles»-ը, «The Rolling Stones»-ը, «Simon and Garfunkel»-ը, նույնպես ազդեցություն են թողել խմբի երաժշտության վրա։ Քոլլինզը հիշատակում է Բադի Ռիչին և «Mahavishnu Orchestra» ջազային խումբը։ Գեբրիելի վաղ կարիերան Genesis-ում ուղեկցվում էր Նինա Սիմոնի և «King Crimson»-ի ազդեցությամբ։ Բեմական ներկայացումների վրա հատուկ ազդեցություն, ըստ Գեբրիելի խոստովանության, ունեցել է Դեյվիդ Բոուին ։ «From Genesis to Revelation» առաջին ալբոմում երաժշտական հնչյունավորումները հիշեցնում են «The Moody Blues»-ի, «Family»-ի և «Bee Gees»-ի աշխատանքները, քանի որ պրոդյուսեր Ջոնաթան Քինգը պաշտում էր այդ խմբերը։
Որպես խումբ, որն ազդել է պրոգրեսիվ ռոքի որպես ոճ կայացմանը, Genesis-ը հիշատակվում է բազմաթիվ պրոգրեսիվ ռոք խմբերի կողմից, ներառյալ «Dream Theater», «Camel» և «Kansas» խմբերը։ Մի քանի խմբեր, ներառյալ «Re-Genesis», «The Musical Box», «Duke Duke» և «In the Cage», նյութը վերցնում են բացառապես Պիտեր Գեբրիելի դարաշրջանից։ «Babylon» խմբի նույնանուն ալբոմը իր հնչողությամբ նույնպես նման է Genesis-ի վաղ շրջանին։
Քոլլինզը առաջին կատարողն էր, ով կատարել է Genesis-ի «Behind the Lines» երգի քավերը, որը նա ընդգրկում է իր «Face Value» ալբոմի մեջ, բնօրինակի թողարկումից մեկ տարի անց։ Մյուս նախկին մասնակիցներ հետագայում կատարում էին խմբի երգերը իրենց մենակատարային համերգներում՝ Գեբրիելը երգում էր «The Lamb Lies Down on Broadway»-ը և «Back in NYC»-ը, Հեկետը մնացյալից բացի կատարում էր «In That Quiet Earth»-ը, «Los Endos»-ը, «Horizons»-ը, «Firth of Fifth»-ը և «Blood on the Rooftops»-ը։ «I Know What I Like» (In Your Wardrobe) երգը Հեկետը կատարում էր ինչպես իր մենակատարային համերգային շրջագայություններում, այնպես էլ իր ոչ երկար գոյություն ունեցած «GTR» գերխմբի հետ։ Ռեզերֆորդը կատարում էր «I Can’t Dance»-ը իր շրջագայությունների ժամանակ «Mike and the Mechanics» խմբի հետ։ Քոլլլնզը նույնպես հետագայում հավաքում է իր «The Phil Collins Big Band» խումբը, որը կատարում էր Genesis-ի երգերի ջազային հնչյունավորումները, մասնավորապես «That’s All», «Invisible Touch», «Hold On My Heart» և «Los Endos» (վերանվանված «The Los Endos Suite»), 1998 թվականի համաշխարհային շրջագայության ժամանակ։ Խմբի երգերի վրա բոլորից շատ քավերներ իր մենակատարային կարիերայի ընթացքում կատարել է Ռեյ Ուիլսոնը։ Նրա երկու մենակատարային ալբոմները՝ «Live and Life» և «Acoustic», ընդգրկում են «The Carpet Crawlers», «Follow You Follow Me», «I Can’t Dance», «The Lamb Lies Down on Broadway», «No Son of Mine», «Shipwrecked» և «Mama» երգերը։ Բացի այդ նա կատարում է իր երկու նախորդների մենակատարային երգերը՝ «In the Air Tonight» (Քոլլինզ) և «Biko» (Գեբրիել)։
Ջեֆ Բաքլին վերամշակում է «Back in NYC»-ը «Sketches for My Sweetheart the Drunk» ալբոմի համար, թողարկված 1998 թվականին, հետմահու։ Դետ-մետալ ոճում շվեդական «In Flames» ռոք խումբը կատարում է քավեր «Land of Confusion» երգի վրա, ինչպես նաև «Disturbed» ռոք խումբը իր «Ten Thousand Fists» ալբոմում։ Դիսկո-փոփ ոճում «Alcazar» խումբը, նույնպես Շվեդիայից, օգտագործել են «Land of Confusion» երգից հատվածներ իրենց «This is the World We Live In» երգում։ «Dream Theater» խումբը օգտագործել է «Turn It On Again» երգը որպես իրենց «The Big Medley» կոմպոզիցիայի մի մաս։ 2007 թվականին Սայմոն Քոլլինզը ձայնագրում է «Keep It Dark» երգի իր տարբերակը որպես տուրք նրա հոր խմբի քառասնամյակին։
2000 թվականին Դերիլ Սթյուրմերը թողարկում է «Another Side of Genesis» ալբոմը, որում ներկայացվում են Genesis-ի երգերի գործիքային քավեր-տարբերակները, հիմնականում քոլլինզյան ժամանակաշրջանի։ 2008 թվականին «Spock’s Beard»-ի թմբկահար Նիկ Դ’Վիրջիլիոն (Genesis-ի մինչ այժմ վերջին ստուդիական ալբոմի ձայնագրման մասնակից) թողարկում է «Rewiring Genesis - A tribute to The Lamb Lies Down on Broadway» կրկնակի ալբոմը, որը իրենից ներկայացնում է 1974 թվականի Genesis-ի հայտնի ռոք-օպերայի լիակատար տուրքը։ Բացի անձամբ Դ’Վիրջիլիոից (ով կաիարում է հարվածայինի, առաջատար և բեկ-վոկալների պարտիաները), ձայնագրմանը մասնակցում էին մի քանի վոկալիստներ, փողային սեկցիա և ջութակային հնգյակ։
Բացի մաքուր երաժշտական հետևորդներից եղել են նաև 1970-ական թվականների Գեբրիելի թատերական ոճին դիմողներ։ Այսպես, «Cirque du Soleil»-ը իր 2004 թվականի իր «Midnight Sun» հոբելյանական համերգում և «Delirium» համերգային շրջագայությունում օգտագործում են նմանատիպ բեմական գաղափարներ։ Ըստ Վիկտոր Պիլովի խոսքերի, ով համապրոդյուսավորել է երկու շոուները, «Մենք ոչինչ չենք հայտնագործում։ Genesis-ը այժդ արել է շատ տարիներ առաջ։ Մենք ուղղակի օգտագործում ենք նոր տեխնոլոգիաներ»։
Պատկերազարդումներ ալբոմների շապիկներին
Genesis-ի ալբոմների շապիկները պարունակում են բարդ և խառը նկարներ, որոնք անդրադարձնում են երգերի տեքստերի թեմատիկան։ Նրանց առաջին ալբոմը՝ «From Genesis to Revelation», փաթեթավորված էր սև ծրարի մեջ գոթական մակագրությամբ վերին ձախ անկյունում։ Այդ ալբոմի բազմաթիվ վերահրատարակություններում օգտագործվում են շապիկի տարբեր տարբերակներ։ Խմբի երեք հաջորդող ալբոմները հագեցված էին հայտնի նկարչի, ով համագործակցում էր Charisma Records լեյբլի հետ, Պոլ Ուայթհեդի ձեռքի աշխատանքներով, ով, մասնավորապես, մշակել էր հենց լեյբլի լոգոն՝ «Խելագար գլխարկավորին»։ Երկրպագուների մեջ առավել հանրահայտ էր «Foxtrot» ալբոմի շապիկը։ Առաջնային մակերևույթին պատկերված է կանացի կերպարանք կարմիր զգեստով և աղվեսի գլխով։ Ուայթհեդը ասում է, որ այդ կերպարի ստեղծման համար նրան ոգեշնչել է Ջիմի Հենդրիքսի «Foxy Lady» երգը։ Նրանից հետո, երբ Ուայթհեդը տեղափոխվում է Լոս Անջելես, խումբը պայմանագիր է ստորագրում հայտնի «Hipgnosis» ստուդիայի հետ, ում նկարիչները ստեղծել էին «Pink Floyd» խմբի «Dark Side of the Moon» և «Led Zeppelin» խմբի «Houses of the Holy» ալբոմների հանրահայտ շապիկները։ «Hipgnosis»-ից Genesis-ի առաջին շապիկը գեղեցկացնում էր «The Lamb Lies Down on Broadway» ալբոմը։ Այստեղ, խմբի պատմության մեջ առաջին անգամ, օգտագործվում է ֆոտոմոդել, տղամարդ, ով տիտրներում նշվում է ուղղակի որպես Օմար։ Նա հանդես էր գալիս Ռաելի դերում, ալբոմի երգերի գլխավոր գործող անձի։
1970-ականների ընթացքում Hipgnosis ստուդիայի տարբեր նկարիչներ, սակայն առավել հաճախ Կոլին Էլջին, մշակում էին Genesis-ի բոլոր ալբոմների շապիկները։ «Trick of the Tail» ալբոմի շապիկին պատկերված են երգերի բազմաթիվ հերոսներ, մասնավորպես, ավազակը «Robbery, Assault and Battery» երգից, հրեշը գլխագրային երգից և ծերունիների այլաբանական կերպարները, ովքեր հիշում էին երիտասարդությունը «Ripples» երգից։ Սկսած «Duke» ալբոմից, շապիկները սկսում են զարդարել «Bill Smith Studios» ստուդիայի ծաղրանկարները։ Խմբտ առավել հաջողակ ալբոմը՝ «Invisible Touch», շապիկին կրում է «Assorted Images» ստուդիայի աշխատանքը, ով նախկինում մշակում էր «Duran Duran»-ի և «Culture Club»-ի ալբոմների շապիկները։ «We Can’t Dance» ալբոմի շապիկին օգտագործվել է «Felicity Bowers»-ի աշխատանքը, որը հիշեցնում է «Wind & Wuthering» ալբոմի շապիկը, նկարված այստեղ մառախղային ջրաներկով։ «Calling All Stations» ալբոմի և «Turn It On Again: The Hits» հավաքածուի շապիկները մշակված են «Wherefore Art» ստուդիաի կողմից։
Աղբյուրներ
Կատեգորիա:Ռոք խմբեր Կատեգորիա:Բրիտանական ռոք երաժշտական խմբեր Կատեգորիա:«Գրեմմի» մրցանակի դափնեկիրներ Կատեգորիա:1967 հիմնադրված երաժշտական խմբեր
Լիամ Վոլշ
Լիամ Վոլշ (Liam Walsh, ), անգլիացի ֆուտբոլիստ, կիսապաշտպան։ Հանդես է գալիս անգլիական «Բրիստոլ Սիթիի» կազմում։
«Էվերթոն»
5 տարեկան հասակում Վոլշը միացել է «Էվերթոն ՖԱ»-ի ակադեմիային ։ 2015 թվականի մարտին ֆուտբոլիստը թիմի հետ կնքել է իր առաջին պրոֆեսիոնալ պայմանագիրը ։ Լիամը հանդես է եկել «Էվերթոնի» Մ18 և Մ23 հավաքականների կազմերում։
Թիմի կազմում ֆուտբոլիստն իր դեբյուտը նշել է 2015 թվականի օգոստոսի 1-ին՝ փոխարինման դուրս գալով «Լիդս Յունայթեդի» դեմ խաղում։ Հանդիպումն ավարտվել է 2-0 հաշվով՝ «Լիդսի» հաղթանակով ։ 2015 թվականի նոյեմբերին «Էվերթոն Մ18» թիմի կազմում Լիամը խփել է իր առաջին գոլը «Դերբի Կաունտիի» դեմ խաղում ։ Արդյունքում նրա գոլը ճանաչվել է թիմի լավագույն գոլը նոյեմբեր ամսվա ընթացքում ։
2016-17 մրցաշրջանի ընթացքում Լիամ Վոլշը հանդես է եկել «ԷվերթոՆ Մ23» թիմի կազմում։ Նա որպես թիմի ավագ երկու գոլի հեղինակ է դարձել «Բոլթոն Ուոնդերերսի» դեմ խաղում ։ Այնուհետև նա թիմի հետ երկարաձգել է իր պայմանագիրը մինչև 2019 թվականը ։ Վոլշը դարձել է Մ23 թիմի հիմնական կիսապաշտպաններից մեկը ։ 2017 թվականի փետրվար ամսին ֆուտբոլիստը ճանաչվել է Պրեմիեր Լիգա 2-ի լավագույն ֆուտբոլիստ ։
«Յովիլ Թաուն»
2016 թվականի հունվարի 6-ին մեկ ամիս վարձակալության ժամկետով ֆուտբոլիստը տեղափոխվել է «Յովիլ Թաուն» ։ Նա իր դեբյուտը նշել է Անգլիայի գավաթի խաղարկության շրջանակներում կայացած «Կարլայլ Յունայթեդի» դեմ խաղում ։ 2016-17 մրցաշրջանի ընթացքում Լիամը մասնակցել է 17 հանդիպման։ Մրցաշրջանի ավարտից հետո ավարտվել է նաև նրա վարձակալության ժամկետը, իսկ Վոլշը թիմում անցկացրած ժամանակի մասին ասել է, որ ինքն այդ ընթացքում «մարդ է դարձել» ։
2017 թվականի օգոստոսի 31-ին Վոլշը վարձավճարով տեղափոխվել է Չեմպիոնշիպում հանդես եկող «Բիրմինգհեմ Սիթի» ։ Նա իր դեբյուտը նշել է «Նորվիչ Սիթիի» դեմ խաղում։ Լիամը մասնակցել է հանդիպման 57 րոպեներին, ստացել դեղին քարտ, իսկ հանդիպումն ավարտվել է 1-0 հաշվով՝ «Նորվիչի» հաղթանակով ։
«Բրիստոլ Սիթի»
2018 թվականի հունվարի 5-ին Լիամ Վոլշը տեղափոխվել է «Բրիստոլ Սիթի»։ Նա թիմի հետ կնքել է 2․5 տարվա պայմանագիր ։ Վոլշը «Բրիստոլի» կազմում իր դեբյուտը նշել է Ֆուտբոլային լիգայի գավաթի խաղարկության կիսաեզրափակչի շրջանակներում կայացած «Մանչեսթեր Սիթիի» դեմ խաղում, որն ավարտվել է 2-1 հաշվով՝ «Մանչեսթերի» հաղթանկով ։ Չեմպիոնշիպի շրջանակներում նա իր դեբյուտը նշել է 2018 թվականի հունվարին 13-ին կայացած «Նորվիչ Սիթիի» դեմ խաղում։ Նա դաշտ է դուրս եկել մեկնարկային կազմում և մասնակցել է հանդիպման 69 րոպեների։ Իսկ հանդիպումն ավարտվել է 1-0 հաշվով՝ «Բրիստոլի» պարտությամբ ։ 2017-18 մրցաշրջանի ընթացքում անգլիացի ֆուտբոլիստը թիմի կազմում անցկացրել է 8 հանդիպում։
Բրետֆորդ Ջեյմսոն
Բրետֆորդ Ջեյմսոն IV (Bradford Jamieson IV, ), ամերիկացի ֆուտբոլիստ, «Լոս Անջելես Գալաքսի» ակումբի հարձակվող։
Լիամ Վոլշ
Միջազգային կարիերա
Անգլիա Մ18 հավաքական Վոլշն առաջին անգամ հրավիրվել է 2014 թվականի սեպտեմբերի 16-ին ։ Իր դեբյուտը հավաքականի կազմում նա նշել է սեպտեմբերի 24-ին՝ Իտալիայի հավաքականի դեմ խաղում, որն ավարտվել է 2-0 հաշվով՝ իտալացիների հաղթանակով ։
Բրետֆորդ Ջեյմսոն
Ակումբային կարիերա
Բրետֆորդը «Նյու-Յորք Կոսմոս», «Չիվաս ԱՄՆ» և «Լոս Անջելես Գալաքսի» ակումբների սան է։ 2014 թվականի ամռանը Ջեյմսոնը պրոֆեսիոնալ պայամանգիր է կնքել «Գալաքսի» ակումբի հետ։ Հուլիսի 20-ին՝ «Սպորտինգ Կազան Սիթի» ակումբի դեմ խաղի ժամանակ նա կատարել է իր նորամուտը MLS-ում ։ Նույն թվականին Բրետֆորդը դարձել է MLS-ի գավաթակիր։ 2015 թվականի ապրիլի 26-ին՝ «Նյու Յորք Սիթի» ակումբի դեմ խաղի ժամանակ Ջեյմսոնը խփել է իր առաջին գոլը «Գալաքսի» ակումբի կազմում ։
Միջազգային կարիերա
2015 թվականին Ջեյմսոնը մասնակցել է Ճամայկայում կայացած ԿՈՆԿԱԿԱՖ-ի Ոսկե գավաթի խաղարկությանը։ Մրցաշարում նա մասնակցել է Գվատեմալայի, Արաբիայի , Պանամայի , Ճամայկայի , Սալվադորի և Տրինիդադ և Տոբագոյի երիտասարդական հավաքականների դեմ խաղերին։ Արաբիայի ու Տրինիդադ և Տոբագոյի երիտասարդական հավաքականների դեմ խաղերին Բրետֆորդը դարձել է գոլի հեղինակ։
Ձեռքբերումներ
Ակումբային
«Լոս-Անջելես Գալաքսի»
Արտաքին հղումներ
Կատեգորիա:Լոս Անջելես Գալաքսիի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Ֆուտբոլի հարձակվողներ
Ռաիլ Կուզեև
Ռաիլ Գումերովիչ Կուզեև (Рәил Ғүмәр улы Кузеев, ), գիտնական ազգագրագետ, պատմաբան, ուսումնասիրել է Միջին Պովոլժիեի և Ուրալի ժողովուրդների կենցաղը, մշակույթը, էթնիկ պատմությունը և ծագումը։ Պատմական գիտությունների դոկտոր, պրոֆեսոր, Ռուսաստանի գիտությունների ակադեմիայի թղթակից-անդամ, Բաշկորտոստանի գիտությունների ակադեմիայի ակադեմիկոս։ Ուֆա քաղաքի պատվավոր քաղաքացի է։
Կենսագրություն
Ռաիլ Գումերովիչ Կուզեևը ծնվել է 1929 թվականի հունվարի 29-ին Բաշկորտոստանի Ինքնավար Խորհրդային Սոցիալիստական Հանրապետության Ուֆիմի շրջանի Ամինևո գյուղում։ Պատմաբան Ռուստեմ Գումերովիչ Կուզեևի եղբայրն է, որը Բաշկիրիայի պետական մանկավարժական ինստիտուտի ռեկտորն էր։
Բաշկորտոստանի պետական համալսարանի պատմական ֆակուլտետի առաջին շրջանավարտներից մեկն է եղել։ Գիտնականի առաջին աշխատանքներից են եղել «400 տարի ռուս ժողովրդի հետ. Բաշկորտոստանի միավորումը Ռուսական պետության հետ և դրա պատմական նշանակությունը» և «Բաշկիրների պատմական ազգագրության ուրվագծեր» մենագրությունները։ Ազգագրագետի մեծ հասարակական աշխատանքը նշանավորվել է «Խորհրդային միության ու արտասահմանի բարեկամության և մշակութային կապերի մեջ ներդրման մեջ պատվավոր շքանշանով» (1983 թվական) ։
Մահացել է 2005 թվականի օգոստոսի 2-ին ։
Գիտական գործունեություն
Հիմնական գործունեությունը եղել է ժողովուրդների հոգևոր և նյութական մշակույթի ուսումնասիրությունը։ Ռ. Գ. Կուզեևի կարևորագույն աշխատանքները նվիրված էին բաշկիր ժողովրդի ծագումնաբանության և էթնիկ պատմության ուսումնասիրմանը։
1955—1961 թվականներին եղել է ԽՍՀՄ ԳԱԱ ԲՖ Պատմության ինստիտուտի պատմության, հնագիտության և ազգագրության մասնաբաժնի վարիչ, 1960—1987 թվականներին՝ ԽՍՀՄ ԳԱԱ ԲՖ նախագահության ղեկավար, իսկ 1983 թվականին՝ Ռուսաստանի ԳԱ Ուֆիմի գիտական կենտրոնի Ուրալի ժողովուրդների և հնագիտության ու ազգագրության թանգարանի վարիչ։ 1994-1997 թվականներին եղել է Ռուսական ազգագրագետների և մարդաբանների միավորման նախագահը։ 1995-1996 թվականներին եղել է Բաշկորտոստանի գիտությունների ակադեմիայի փոխնախագահի պաշտոնակատարը ։
1999-2001 թվականներին եղել է Ռուսաստանի ԳԱ Ուֆիմի գիտական կենտրոնի ազգաբանական հետազոտությունների կենտրոնի նախագահ-կազմակերպիչ։ 2001-2005 թվականներին եղել է ՌԳԱ խորհրդական։
Արտաքին հղումներ
Կատեգորիա:Ռուս ազգագրագետներ Կատեգորիա:Խորհրդային ազգագրագետներ Կատեգորիա:Ռուս պատմաբաններ Կատեգորիա:Խորհրդային պատմաբաններ Կատեգորիա:Պատմական գիտությունների դոկտորներ Կատեգորիա:Բաշկորտոստանի պետական համալսարանի շրջանավարտներ Կատեգորիա:20-րդ դարի պատմաբաններ
Մեծ Ավազան
Մեծ ավազան, (Great Basin), բարձրավանդակ Հյուսիսային Ամերիկայի Կորդիլերներում, ԱՄՆ-ի արևմուտքում։ Տարածությունն ավելի քան 500 հզ․ կմ2 է։ Կազմված է բազմաթիվ կարճ լեռնաշղթաներից (բարձրությունը՝ մինչև 3900 մ) և ընդարձակ գոգավորություններից (ավազաններից)։ Ռելիեֆը ձևավորվել է մինչքեմբրյան-մեզոզոյան ծալքավորման հիմքի վրա։ Կայնոզոյում ենթարկվել է վարնետվածքային տեղախախտումների, որոնք ուղեկցվել են հրաբխային գործունեությամբ։ Կլիման խիստ ցամաքային է, մեծ մասում՝ մերձարևադարձային, մասում՝ բարեխառն։ Հուլիսի միջին ջերմաստիճանը 20—22 °C է (առավելագույնը՝ 56, 7 °C), հունվարինը՝ 0—2 °C (նվազագույնը՝ —30 °C, լեռներում՝ մինչև —60 °C), տարեկան տեղումները՝ մոտ 200 մմ, առանձին գոգավորություններում 100–ից էլ պակաս, լեռների արմ․ լանջերին՝ մինչև 500 մմ։ Գլխավոր գետը Հումբոլդտն է։ Խոշոր լճերն են Մեծ աղի լիճը, Պիրամիդը, Սևիրը, Յուտան։ Ոռոգման կարևոր աղբյուր են արտեզյան ջրհորները։ Տիրապետում են գորշ, ալկալի, աղուտային և լեռնաշագանակագույն հողերը։ Բուսածածկույթը հիմնականում անապատային և կիսաանապատային է։
Կատեգորիա:ԱՄՆ-ի աշխարհագրություն Կատեգորիա:Բաժանված տարածաշրջաններ
Էլեն Ալբերտինի Դաու
Էլեն Ալբերտինի Դաու (Ellen Albertini Dow,  ), ամերիկացի դերասանուհի ։
Կենսագրություն
Էլեն Ալբերտինի Դաուն ծնվել է 1913 թվականի նոյեմբերի 16-ին Փենսիլվանիայում, ընտանիքի 7-րդ զավակն էր։ Ընտանիքը ֆիրմային գրասենյակի սեփականատեր էր։
1950 թվականին Ալբերտինին ամուսնացել է թատրոնի ռեժիսոր և սցենարիստ Յուջինա Դաուի հետ, ում հետ ապրել է մինչև այդ մարդու մահը 2004 թվականը։ 2015 թվականի ապրիլի 29-ին Փենսիլվանիայում կատարած չվերթից հետո նա միանգամից հիվանդանում է և տեղափոխվելով հիվանդանոց` մահանում է այնտեղ մայիսի 4-ին։
Կարիերա
5 տարեկան հասակում արդեն սկսել է սովորել պարել և նվագել դաշնամուր։ Դերասանական բարձրագույն կրթություն նա ստացել է Իթակե քաղաքի Կորնելի համալսարանում, իսկ հետո տեղափոխվել է Նյու-Յորք, որտեղ նա սկսել է ուսումնասիրել լեգենդար արտիստներ Հանիան Հոլմի և Մարթոյ Գրեմի մասին։ Ալբերտինին նաև սկսել է սովորել Փարիզում Մարսել Մարսոյի և Ժակ Լեքոքի հետ ։ ԱՄՆ վերադառնալուց հետո նա սկսել է աշխատել Նյու Յորքի բազմաթիվ թատրոններում, նաև նկարահանվել է արևելյան ափի գավառների թատրոններում։ Բացի այդ, նա թատրոնի ռեժիսոր և բալետմեյստեր էր։ Նրա էկրանային նորամուտը եղել է միայն 1985 թվականին, հեռուստատեսությամբ։ Հետագա տարիներին նա նկարահանվել է հեռուստատեսային սերիալներում և ավելի քան քսան ֆիլմերում։ Նա Մեծ էկրանին ավելի շատ հիշվեց մեծ տիկնոջ՝ Դիսկո Դոթթիի դերը խաղալով «Ստուդիա 54» ֆիլմում (1998), այնուհետև` (1998) «Հարսանյաց երգիչ» ռեփ կատակերգությունում խաղալով։ Չնայած դրան, Դիսկո Դոթթի դերը նրան բերեց «Ոսկե ազնվամորի» մրցանակը` որպես «Ամենավատ դերասանուհի»։ Բացի այդ, նա խաղացել է «Գործի՛ր, քույրիկ» (1992 թ.), «Գործի՛ր, քույրիկ 2» (1993), «Սպանություն ռադիոյի երկրում» (1994 թ.) և մի քանի այլ ֆիլմերում ։
Հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Թոքաբորբից մահացածներ Կատեգորիա:Ամերիկացի հեռուստատեսային դերասանուհիներ Կատեգորիա:Կոռնելի համալսարանի շրջանավարտներ Կատեգորիա:Դերասանուհիներ այբբենական կարգով Կատեգորիա:Թատրոնի դերասանուհիներ Կատեգորիա:Ամերիկացի թատերական ռեժիսորներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Փենսիլվանիայի համալսարան
Փենսիլվանիայի համալսարան (University of Pennsylvania), մասնավոր հետազոտական համալսարան Ամերիկայի Միացյալ Նահանգներում, գտնվում է Փենսիլվանիա նահանգի Ֆիլադելֆիա քաղաքում, ներառված է էլիտար «Բաղեղի լիգայի» մեջ։ Հիմնադրվել է 1740 թվականին Բենջամին Ֆրանկլինի կողմից։
Չնայած անվանմանը՝ համալսարանը մասնավոր է, և այն հաճախ շփոթում են Փենսիլվանիայի նահանգային պետական համալսարանի հետ (Pennsylvania State University), որը գտնվում է Սթեյթ Քոլեջ քաղաքում։
Ծանոթագրություններ
Կատեգորիա:ԱՄՆ-ի համալսարաններ Կատեգորիա:18-րդ դարի հիմնադրումներ Կատեգորիա:Ամերիկյան համալսարանների ասոցիացիա
Տիգրան Միքայելյան
Կենսագրություն
Տիգրան Միքայելյանը ծնվել է 1980 թվականի հուլիսի 19-ին, Երևանում։ 1989-1997 թվականներին սովորել է Երևանի պարարվեստի պետական ուսումնարանում` Արմեն Գրիգորյանի ղեկավարությամբ։ 1997-1998 թվականներին Նուրիևի հիմնադրամի կրթաթոշակով սովորել է Շվեյցարիայի Բալետի բարձրագույն դպրոցում`Դենիս Վելթոնի ղեկավարությամբ։ 1998 թվականից եղել է Ցյուրիխի պետական բալետի արտիստ, 2003 թվականից` մենապարող։ 2005 թվականից եղել է Մյունխենի «Bayerisches Staatsballett» պետական բալետի մենապարող, Մյունխենի ազգային թատրոնում առաջին անգամ հանդես է եկել Պատրիկ Բարթի «Բայադերա» ներկայացման Ոսկե կուռքի դերով, 2007 թվականից եղել է թատրոնի առաջատար մենապարող ։
Հանդես է եկել նաև Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում ։
Ծանոթագրություններ
Կատեգորիա:Հայ բալետի արտիստներ Կատեգորիա:ՀՀ վաստակավոր արտիստներ
Տակարաձուկա
Տակարաձուկա(ճապոներեն՝ |宝塚市|Տակարաձուկա-սի ), քաղաք Ճապոնիայի Հյոգո պրեֆեկտուրայում ։ 1954 թվականին ստացել է քաղաքի, 2003 թվականին՝ հատուկ քաղաքի կարգավիճակ , որը Ճապոնիայում, որպես կանոն, շնորհվում է 200 հազարից ավելի բնակչություն ունեցող բնակավայրերին ։ 2018 թվականի հոկտեմբերի 1-ի տվյալներով Տակարաձուկայում ապրում էր 225 129 մարդ ։ Բնակչության խտությունը կազմել է 2.200 մարդ/կմ2, քաղաքի զբաղեցրած տարածքը՝ 101.89 կմ2։
Աշխարհագրական դիրքը
Քաղաքը գտնվում է Հոնսյու կղզում՝ Կինկի տարածաշրջանի Հյոգո պրեֆեկտուրայում։ Սահմանակցում է Կոբե, Իտամի, Նիսինոմիա, Կավանիսի, Սանդա քաղաքներին ու Ինագավա ավանին ։
Խորհրդանիշերը
Տակարաձուկայի խորհրդանիշ ծառը սասանկվա կամելիան է, ծաղիկը՝ Viola mandshurica-ն, թռչունը՝ Cettia diphone-ն ։
Տնտեսություն
Տակարաձուկայում են գտնվում հեռակառավարնան մալուխներ ու հարակից ապրանքներ արտադրող HI-LEX Corporation-ի և ռազմական ինքնաթիռներ, ուղղաթիռներ, ծանրաքարշ բեռնատարներ թողարկող ShinMaywa Industries-ի գլխավոր գրասենյակներն ու գլխադասային ձեռնարկությունները ։
Կրթություն
Քաղաքում գործող բարձրագույն ուսումնական հաստատություններից հիշատակման են արժանի հատկապես Կոշիեն համալսարանը և արվեստի ու դիզայնի համալսարանը։ Տակարաձուկայում մի ժամանակ գործել է հյուսիսկորեական տարրական դպրոց՝ Takarazuka Korean Elementary School (宝塚朝鮮初級学校). :
Քույր քաղաքներ
Տակարաձուկան բարեկամական ու գործընկերային սերտ հարաբերություններ է հաստատել հետևյալ քաղաքների հետ.
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի բնակավայրեր Կատեգորիա:Ճապոնիայի հատուկ քաղաքներ
Երգեհոնիկ
Երգեհոնիկ, շարմանկա կամ փողոցային երգեհոն։ Երաժշտական ստեղծագործություններ արտաբերող մեխանիկական գործիք։
Երգեհոնիկը ստեղծել է իտալացի գյուտարար Ջովաննի Բարբերին` 1702 թվականին։ Ֆրանսիայում անվանում էին «Հիասքանչ Կատրին» (Charmante Catherine, առաջին երգերից մեկի վերնագիրն է, որը կատարվել է երգեհոնիկով), Ռուսաստանում ` «Կատարինկա» (Катаринка)։